title: Provedbena uredba Komisije (EU) 2018/1785 оd 15. studenoga 2018. o razvrstavanju određene robe u kombiniranu nomenklaturu

text:
                  20.11.2018

                  HR

                  Službeni list Europske unije

                  L 293/5

         PROVEDBENA UREDBA KOMISIJE (EU) 2018/1785
         оd 15. studenoga 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. studenoga 2018.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Izolirani kabeli (tzv. stacking kabeli) različitih duljina opremljeni priključnim uređajima na oba kraja.
                        Svaki se kabel sastoji od 32 izolirana pojedinačna vodiča za napone ne veće od 1 000  V, spojena u 16 oplaštenih parova koji nisu uvijeni. Parovi su obloženi metalnom folijom i nitima od kovine.
                        Kabelima se povezuju preklopnici koji čine preklopne stanice (tzv. stogove), a koje se upotrebljavaju u telekomunikacijskim mrežama (lokalne računalne mreže – LAN). Omogućuju dvosmjeran prijenos podataka među preklopnicima primjenom Ethernet tehnologije.
                        Kabeli nemaju nikakve dodatne funkcije (primjerice napajanje električnom energijom).
                        Vidjeti sliku (*1)

                        8544 42 10

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8544 , 8544 42  i 8544 42 10 .
                        Prijenos podataka među uređajima primjenom telekomunikacijske tehnologije poput Etherneta smatra se telekomunikacijom u smislu oznake KN 8544 42 10  (vidjeti Provedbenu uredbu Komisije (EU) br. 1112/2012 (1)). Predmetni kabeli namijenjeni su za uporabu u telekomunikacijskim mrežama konfiguriranima kao lokalne računalne mreže (LAN). Stoga se smatraju električnim vodičima, opremljenima priključnim uređajima, koji se upotrebljavaju u telekomunikacijskim mrežama (vidjeti i Napomene s objašnjenjima kombinirane nomenklature uz podbroj 8544 42 10 ).
                        Ti se proizvodi stoga razvrstavaju u oznaku KN 8544 42 10  kao ostali električni vodiči za napone ne veće od 1 000  V, s priključnim uređajima, vrsta koje se rabi u telekomunikacijama.

               (*1)  Slika je samo informativne naravi.

               (1)  Provedbena uredba Komisije (EU) br. 1112/2012 od 23. studenoga 2012. o razvrstavanju određene robe u kombiniranu nomenklaturu (SL L 329, 29.11.2012., str. 9.).


title: Provedbena uredba Komisije (EU) 2018/1786 оd 19. studenoga 2018. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Chianti Classico” (ZOI))

text:
                  20.11.2018

                  HR

                  Službeni list Europske unije

                  L 293/8

         PROVEDBENA UREDBA KOMISIJE (EU) 2018/1786
         оd 19. studenoga 2018.
         o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Chianti Classico” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku zemljopisnog podrijetla „Chianti Classico”, koji je podnijela Italija u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Chianti Classico” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  SL C 100, 16.3.2018., str. 7.


title: Provedbena uredba Komisije (EU) 2018/1889 оd 4. prosinca 2018. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredaba (EU) br. 575/2013 i (EU) br. 648/2012 Europskog parlamenta i Vijeća (Tekst značajan za EGP.)

text:
                  5.12.2018

                  HR

                  Službeni list Europske unije

                  L 309/1

         PROVEDBENA UREDBA KOMISIJE (EU) 2018/1889
         оd 4. prosinca 2018.
         o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredaba (EU) br. 575/2013 i (EU) br. 648/2012 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 497. stavak 3.,
         budući da:

                     (1)

                     Kako bi se izbjeglo narušavanje međunarodnih financijskih tržišta i spriječilo kažnjavanje institucija povisivanjem kapitalnih zahtjeva tijekom postupaka priznavanja postojećih središnjih drugih ugovornih strana iz trećih zemalja, člankom 497. stavkom 2. Uredbe (EU) br. 575/2013 utvrđeno je prijelazno razdoblje tijekom kojeg institucije s poslovnim nastanom u Uniji središnje druge ugovorne strane iz trećih zemalja s kojima obavljaju poravnanje transakcija mogu smatrati kvalificiranim središnjim drugim ugovornim stranama.

                     (2)

                     Uredbom (EU) br. 575/2013 izmijenjena je Uredba (EU) br. 648/2012 Europskog parlamenta i Vijeća (2) u pogledu određenih ulaznih podataka za izračun kapitalnih zahtjeva institucija za izloženosti prema središnjim drugim ugovornim stranama iz trećih zemalja. U skladu s time, člankom 89. stavkom 5.a Uredbe (EU) br. 648/2012 od određenih se središnjih drugih ugovornih strana iz trećih zemalja zahtijeva da u ograničenom razdoblju izvješćuju o ukupnom iznosu inicijalne marže koju su primile od svojih članova sustava poravnanja. To prijelazno razdoblje odgovara razdoblju utvrđenom člankom 497. stavkom 2. Uredbe (EU) br. 575/2013.

                     (3)

                     Utvrđeno je da će oba prijelazna razdoblja isteći 15. lipnja 2014.

                     (4)

                     Člankom 497. stavkom 3. Uredbe (EU) br. 575/2013 Komisija se ovlašćuje za donošenje provedbenog akta kojim bi se u iznimnim situacijama prijelazno razdoblje za kapitalne zahtjeve produžilo za šest mjeseci. To je produženje potrebno primjenjivati i u odnosu na rokove utvrđene člankom 89. stavkom 5.a Uredbe (EU) br. 648/2012. Ta su prijelazna razdoblja zadnji put produžena do 15. prosinca 2018. Provedbenom uredbom Komisije (EU) 2018/815 (3).

                     (5)

                     Od središnjih drugih ugovornih strana s poslovnim nastanom u trećim zemljama koje su već podnijele zahtjev za priznavanje u skladu s člankom 25. Uredbe (EU) br. 648/2012 Europsko nadzorno tijelo za vrijednosne papire i tržišta kapitala priznalo je njih 32. Preostale središnje druge ugovorne strane iz trećih zemalja i dalje čekaju priznavanje i postupak njihova priznavanja neće biti dovršen do 15. prosinca 2018. Ako se prijelazno razdoblje ne produži, institucije s poslovnim nastanom u Uniji (ili njihova društva kćeri s poslovnim nastanom izvan Unije) koje su izložene prema tim preostalim središnjim drugim ugovornim stranama iz trećih zemalja trebale bi znatno povećati svoj regulatorni kapital za te izloženosti, što bi moglo rezultirati povlačenjem tih institucija kao izravnih sudionika u tim središnjim drugim ugovornim stranama ili, barem privremeno, prestankom pružanja usluge poravnanja klijentima tih institucija i tako uzrokovati ozbiljno narušavanje tržišta na kojima spomenute središnje druge ugovorne strane posluju.

                     (6)

                     Stoga bi potreba da se izbjegne narušavanje tržišta izvan Unije, koja je bila razlog prethodnih produženja prijelaznog razdoblja utvrđenog člankom 497. stavkom 2. Uredbe (EU) br. 575/2013, postojala i nakon isteka produženja prijelaznog razdoblja utvrđenog Provedbenom uredbom (EU) 2018/815. Dodatnim produženjem prijelaznog razdoblja trebalo bi se institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) omogućiti izbjegavanje znatnog povećanja kapitalnih zahtjeva zbog nezavršenog postupka priznavanja za središnje druge ugovorne strane koje na održiv i pristupačan način pružaju posebne vrste usluge poravnanja koje su institucijama s poslovnim nastanom u Uniji (ili njihovim društvima kćerima s poslovnim nastanom izvan Unije) potrebne. Stoga je primjereno prijelazna razdoblja produžiti za dodatnih šest mjeseci.

                     (7)

                     Ova Uredba trebala bi stupiti na snagu prije 16. prosinca 2018. kako bi se osiguralo produženje postojećih prijelaznih razdoblja prije njihova isteka. Kasnijim stupanjem na snagu moglo bi se uzrokovati narušavanje u pogledu središnjih drugih ugovornih strana, tržišta na kojima one posluju i institucija koje imaju izloženosti prema tim središnjim drugim ugovornim stranama.

                     (8)

                     Mjere predviđene ovom Uredbom u skladu su s mišljenjem Europskog odbora za bankarstvo,

               DONIJELA JE OVU UREDBU:

            Članak 1.
            Razdoblja od 15 mjeseci iz članka 497. stavka 2. Uredbe (EU) br. 575/2013 i iz članka 89. stavka 5.a drugog podstavka Uredbe (EU) br. 648/2012, kako su zadnji put produžena Provedbenom uredbom (EU) 2018/815, produžuju se za dodatnih šest mjeseci do 15. lipnja 2019.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 176, 27.6.2013., str. 1.

            (2)  Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (SL L 201, 27.7.2012., str. 1.).

            (3)  Provedbena uredba Komisije (EU) 2018/815 оd 1. lipnja 2018. o produženju prijelaznih razdoblja povezanih s kapitalnim zahtjevima za izloženosti prema središnjim drugim ugovornim stranama iz uredaba (EU) br. 575/2013 i (EU) br. 648/2012 Europskog parlamenta i Vijeća (SL L 137, 4.6.2018., str. 3.).


title: Provedbena uredba Komisije (EU) 2018/1924 оd 7. prosinca 2018. o poništenju registracije zaštićene oznake zemljopisnog podrijetla „Mostviertler Birnmost” (ZOZP)

text:
                  10.12.2018

                  HR

                  Službeni list Europske unije

                  L 313/4

         PROVEDBENA UREDBA KOMISIJE (EU) 2018/1924
         оd 7. prosinca 2018.
         o poništenju registracije zaštićene oznake zemljopisnog podrijetla „Mostviertler Birnmost” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 54. stavak 1.,
         budući da:

                     (1)

                     Člankom 7. stavkom 1. Delegirane uredbe Komisije (EU) br. 664/2014 (2) propisano je da se postupak utvrđen člancima od 49. do 52. Uredbe (EU) br. 1151/2012 primjenjuje mutatis mutandis na poništenje registracije kako je navedeno u članku 54. stavku 1. te uredbe.

                     (2)

                     U skladu s člankom 50. stavkom 2. Uredbe (EU) br. 1151/2012 u vezi s člankom 7. stavkom 1. Delegirane uredbe (EU) br. 664/2014, zahtjev za poništenje registracije zaštićene oznake zemljopisnog podrijetla (ZOZP) „Mostviertler Birnmost” objavljen je u Službenom listu Europske unije (3).

                     (3)

                     Budući da Komisiji nije dostavljen nijedan prigovor u skladu s člankom 51. Uredbe (EU) br. 1151/2012, naziv „Mostviertler Birnmost” (ZOZP) trebalo bi poništiti u registru zaštićenih oznaka izvornosti i zaštićenih oznaka zemljopisnog podrijetla.

                     (4)

                     U skladu s člankom 54. stavkom 1. zadnjim podstavkom Uredbe (EU) br. 1151/2012 takvo poništenje donosi se u skladu s ispitnim postupkom iz članka 57. stavka 2. te uredbe.

                     (5)

                     Mjera predviđena ovom Uredbom u skladu je s mišljenjem Odbora za politiku kakvoće poljoprivrednih proizvoda,

               DONIJELA JE OVU UREDBU:

            Članak 1.
            Poništava se registracija naziva „Mostviertler Birnmost” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 343, 14.12.2012., str. 1.

            (2)  Delegirana uredba Komisije (EU) br. 664/2014 оd 18. prosinca 2013. o dopuni Uredbe (EU) br. 1151/2012 Europskog parlamenta i Vijeća s obzirom na utvrđivanje simbola Unije za zaštićene oznake izvornosti, zaštićene oznake zemljopisnog podrijetla i zajamčeno tradicionalne specijalitete i s obzirom na određena pravila o podrijetlu, određena pravila postupka i određena dodatna prijelazna pravila (SL L 179, 19.6.2014., str. 17.).

            (3)  SL C 62, 17.2.2018., str. 15.


title: Provedbena uredba Komisije (EU) 2018/2017 оd 18. prosinca 2018. o odobravanju stavljanja na tržište sirupa od biljke Sorghum bicolor (L.) Moench kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  19.12.2018

                  HR

                  Službeni list Europske unije

                  L 323/4

         PROVEDBENA UREDBA KOMISIJE (EU) 2018/2017
         оd 18. prosinca 2018.
         o odobravanju stavljanja na tržište sirupa od biljke Sorghum bicolor (L.) Moench kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 i Uredbe Komisije (EZ) br. 1852/2001 (1), a posebno njezin članak 15. stavak 4.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije može stavljati na tržište u Uniji. Tradicionalna hrana iz treće zemlje nova je hrana definirana u članku 3. Uredbe (EU) 2015/2283.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) kojom je utvrđen Unijin popis odobrene nove hrane.

                     (3)

                     U skladu s člankom 15. stavkom 4. Uredbe (EU) 2015/2283 Komisija odlučuje o odobravanju i stavljanju tradicionalne hrane iz treće zemlje na tržište Unije. Trgovačko društvo Sorghum Zrt. („podnositelj zahtjeva”) 5. travnja 2018. dostavilo je Komisiji obavijest o namjeri stavljanja na tržište u Uniji sirupa od biljke Sorghum bicolor (L.) Moench kao tradicionalne hrane iz treće zemlje u smislu članka 14. Uredbe (EU) 2015/2283. Podnositelj zahtjeva tvrdi da sirup od biljke Sorghum bicolor (L.) Moench kao takav ili kao sastojak hrane može konzumirati opća populacija.

                     (4)

                     Dokumentirani podaci koje je dostavio podnositelj zahtjeva pokazuju da sirup od biljke Sorghum bicolor (L.) Moench ima povijest sigurne upotrebe za hranu u Sjedinjenim Američkim Državama.

                     (5)

                     U skladu s člankom 15. stavkom 1. Uredbe (EU) 2015/2283 Komisija je 30. travnja 2018. proslijedila valjanu obavijest državama članicama i Europskoj agenciji za sigurnost hrane („Agencija”).

                     (6)

                     U roku od četiri mjeseca utvrđenom u članku 15. stavku 2. Uredbe (EU) 2015/2283 ni države članice ni Agencija Komisiji nisu dostavile propisno obrazložene prigovore na sigurnost stavljanja na tržište u Uniji sirupa od biljke Sorghum bicolor (L.) Moench.

                     (7)

                     Komisija bi stoga trebala odobriti stavljanje na tržište u Uniji sirupa od biljke Sorghum bicolor (L.) Moench i ažurirati Unijin popis nove hrane.

                     (8)

                     Provedbenu uredbu (EU) 2017/2470 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.

               1.   Sirup od biljke Sorghum bicolor (L.) Moench, kako je specificiran u Prilogu ovoj Uredbi, uvrštava se na Unijin popis odobrene nove hrane utvrđen u Provedbenoj uredbi (EU) 2017/2470.

               2.   Unos na Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu ovoj Uredbi.

            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        1.

                        Sljedeći unos umeće se abecednim redom u tablicu 1. (Odobrena nova hrana):

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    „Sirup od biljke Sorghum bicolor (L.) Moench
                                    (tradicionalna hrana iz treće zemlje)

                                    Nije određeno

                                    Pri označivanju hrane koja sadržava novu hranu navodi se „sirup od sirka (Sorghum bicolor)”.”

                        2.

                        Sljedeći unos umeće se abecednim redom u tablicu 2. (Specifikacije):

                                    Odobrena nova hrana

                                    Specifikacija

                                    „Sirup od biljke Sorghum bicolor (L.) Moench.
                                    (tradicionalna hrana iz treće zemlje)

                                       Opis/definicija:

                                    Tradicionalna hrana jest sirup od biljke Sorghum bicolor (L.) Moench (rod Sorghum; porodica Poaceae (sinonim Gramineae)).
                                    Sirup se dobiva od stabljika biljke S. bicolor primjenom proizvodnih postupaka kao što su drobljenje, ekstrakcija i isparavanje, uključujući toplinsku obradu kako bi se dobio sirup od najmanje 74 ° Brixa.

                                       Podaci o sastavu sirupa od biljke Sorghum bicolor (L.) Moench

                                    Voda: 22,7 g/100 g
                                    Pepeo: 2,4
                                    Šećeri, ukupno: > 74,0 g/100 g”


title: Provedbena uredba Komisije (EU) 2018/2043 оd 18. prosinca 2018. o izmjeni Provedbene uredbe (EU) 2017/1153 radi objašnjenja uvjeta ispitivanja WLTP-om i omogućivanja praćenja podataka o homologaciji (Tekst značajan za EGP.)

text:
                  21.12.2018

                  HR

                  Službeni list Europske unije

                  L 327/58

         PROVEDBENA UREDBA KOMISIJE (EU) 2018/2043
         оd 18. prosinca 2018.
         o izmjeni Provedbene uredbe (EU) 2017/1153 radi objašnjenja uvjeta ispitivanja WLTP-om i omogućivanja praćenja podataka o homologaciji
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 13. stavak 7. prvi podstavak,
         budući da:

                     (1)

                     Kako bi se u obzir uzela razlika u razini emisija CO2 utvrđenih prema Novom europskom voznom ciklusu (NEDC) i prema novom Globalno usklađenom ispitnom postupku za laka vozila (WLTP), Provedbenom uredbom Komisije (EU) 2017/1153 (2) utvrđena je metodologija za utvrđivanje korelacije između vrijednosti emisija CO2 u odnosu na osobne automobile.

                     (2)

                     Rezultatima metodologije za utvrđivanje korelacije trebalo bi osigurati da su zahtjevi za smanjenje utvrđeni u Uredbi (EZ) br. 443/2009 jednako strogi u okviru starog i novog ispitnog postupka. Homologacijska tijela i tehničke službe trebale bi zajedno s proizvođačima stremiti osiguravanju da se ispitivanja WLTP-om i NEDC-om provedena za potrebe ove Uredbe vrše u uvjetima ispitivanja koji su usporedivi i usklađeni s ciljem ove Uredbe.

                     (3)

                     U tu svrhu potrebno je objasniti određene aspekte uvjeta ispitivanja WLTP-om koji bi se trebali primjenjivati za utvrđivanje korelacije s ciljem osiguravanja podataka o praćenju emisija CO2 prema WLTP-u i NEDC-u za vozila prvi put registrirana 2020. Ta bi se objašnjenja trebala primjenjivati ne dovodeći u pitanje postupak i zahtjeve utvrđene u Uredbi Komisije (EU) 2017/1151 (3) te tako da ne utječu na valjanost homologacija dodijeljenih na toj osnovi.

                     (4)

                     Potrebno je 2020. utvrditi i razliku između vrijednosti emisija CO2 koje su deklarirali proizvođači za potrebe homologacije u pogledu emisija i vrijednosti izmjerenih u skladu s Uredbom (EU) 2017/1151. Proizvođači bi stoga trebali biti obvezni izračunati i prijaviti Komisiji vrijednosti emisija CO2 prema WLTP-u za sve nove osobne automobile registrirane u kalendarskoj godini 2020. upotrebljavajući vrijednosti mjerenja za vozilo H i vozilo L kao ulazne vrijednosti interpolacijske metode.

                     (5)

                     Za ograničeni broj interpolacijskih porodica 2020. bit će dostupne samo vrijednosti mjerenja za vozilo H. Broj tih porodica trebalo bi pomno pratiti, a Komisija bi trebala razmotriti njihovo isključivanje iz izračuna referentnih podataka za 2020. ako dođe do znatnog porasta broja takvih porodica u odnosu na stanje iz 2018.

                     (6)

                     Trebalo bi poboljšati transparentnost ispitivanja emisija, a podaci o ispitivanjima WLTP-om i o korelacijskim rezultatima trebali bi stoga biti stavljeni Komisiji na raspolaganje. Tako će se Komisiji omogućiti da brzo utvrdi i riješi otvorena pitanja i moguće nedosljednosti povezane s provedbom postupaka. Stoga bi trebalo ispuniti matricu ulaznih podataka za svako izvršeno ispitivanje WLTP-om i cijelu je dostaviti Komisiji u okviru razmjene podataka za korelacijski alat. Kako bi se osigurala povjerljivost, datoteka s ulaznim podacima za prijenos trebala bi biti enkribirana.

                     (7)

                     Mjere predviđene ovom Uredbom u skladu su s mišljenjem Odbora za klimatske promjene,

               DONIJELA JE OVU UREDBU:

            Članak 1.
            Provedbena uredba (EU) 2017/1153 mijenja se kako slijedi:

                        (1)

                        Dodaje se sljedeći članak 7.a:

                           „Članak 7.a
                           Izvješćivanje o rezultatima ispitivanja WLTP-om

                              1.   Proizvođači izračunavaju kombiniranu vrijednost CO2 za svaki novi osobni automobil registriran 2020. u skladu s formulom iz drugog podstavka točke 3.2.3.2.4. Podpriloga 7. Prilogu XXI. Uredbi (EU) 2017/1151 gdje se vrijednosti MCO2-H i MCO2-L za predmetnu interpolacijsku porodicu zamjenjuju vrijednostima MCO2,C,5 preuzetima iz točaka 2.5.1.1.3. (vozilo H) i 2.5.1.2.3. (vozilo L) certifikata o EZ homologaciji tipa, kako je navedeno u obrascu u Dodatku 4. Prilogu I. Uredbi (EU) 2017/1151.
                              Ako se kombinirane emisije CO2 za pojedino vozilo utvrđuju upućivanjem samo na vozilo H, proizvođači dostavljaju vrijednost MCO2,C,5 preuzetu iz točke 2.5.1.1.3. (vozilo H) certifikata o EZ homologaciji tipa.
                              Proizvođači dostavljaju Komisiji te vrijednosti emisija CO2 zajedno s vrijednostima MCO2,C,5 upotrijebljenima za izračun najkasnije tri mjeseca nakon što je Komisija primila obavijest o privremenim podacima za 2020. učitavanjem tih podataka u račun proizvođača u bazi poslovnih podataka Europske agencije za okoliš.

                              2.   Ako podaci iz stavka 1. ne budu podneseni u navedenom roku, Komisija uzima vrijednost navedenu u točki 2.5.1.2.3. certifikata o EZ homologaciji tipa kao vrijednost kombiniranih emisija CO2 za potrebe stavka 1. za sva novoregistrirana vozila u interpolacijskoj porodici za koju je certifikat o homologaciji tipa izdan te, ako je primjenjivo, vrijednost navedenu u točki 2.5.1.1.3. za porodice za koje su dostupne samo vrijednosti mjerenja za vozilo H.

                              3.   Komisija prati broj interpolacijskih porodica za koje su emisije CO2 određene samo upućivanjem na vozilo H za svakog proizvođača te, ako je došlo do porasta broja takvih porodica u odnosu na stanje iz 2018., ocjenjuje utjecaj tog porasta na izračun iz stavka 1. i, ako je primjereno, isključuje te porodice iz tog izračuna.”

                        (2)

                        Prilog I. mijenja se kako slijedi:

                                    (a)

                                    umeću se sljedeće točke 2.2.a i 2.2.b:
                                    „2.2.a   Uvjeti ispitivanja WLTP-om
                                    Da bi se ispitivanje WLTP-om smatralo relevantnim u skladu s točkom 2.2. i za potrebe utvrđivanja ulaznih podataka iz točke 2.4. primjenjuju se uvjeti ispitivanja iz Priloga XXI. Uredbi 2017/1151 uz sljedeća podrobna objašnjenja:

                                                (a)

                                                korekcija rezultata ispitivanja WLTP-om za masene emisije CO2 u skladu s Dodatkom 2. Podprilogu 6. Prilogu XXI. Uredbi (EU) 2017/1151 primjenjuje se na sve takve rezultate ispitivanja neovisno o odredbama točke 3.4.4.(a) tog dodatka;

                                                (b)

                                                ne dovodeći u pitanje zahtjeve iz Uredbe (EU) 2017/1151, ako je ispitno vozilo opremljeno tehnologijama koje utječu na njegove emisije CO2 uključujući, ali ne isključivo, one iz točaka od 42. do 50. matrice ulaznih podataka navedene u točki 2.4. a koje su namijenjene za rad tijekom ispitivanja, te su tehnologije u radu tijekom ispitivanja vozila bez obzira na primijenjeni ispitni postupak, odnosno NEDC ili WLTP;

                                                (c)

                                                ako je ispitno vozilo opremljeno automatskim mjenjačem, bez obzira na primijenjeni ispitni postupak upotrebljava se isti način rada koji može odabrati vozač. Ako se u ispitivanjima WLTP-om upotrebljavaju najbolji i najgori slučaj u skladu s točkom 1.2.(c) Dodatka 6. Podprilogu 8. Prilogu XXI. Uredbi (EU) 2017/1151, najgori slučaj upotrebljava se kao ulazni podatak korelacijskog alata, kao i za svako fizičko ispitivanje NEDC-om;

                                                (d)

                                                ako je ispitno vozilo opremljeno ručnim mjenjačem, pojam nmin_drive_set mora biti kako je definirano u formuli u točki (k) (3) stavka 2. Podpriloga 2. Prilogu XXI. Uredbi (EU) 2017/1151.
                                                Uz odobrenje homologacijskog tijela ili, ako je primjenjivo, tehničke službe, proizvođač može različito računati točke promjena stupnjeva prijenosa, pod uvjetom da je to opravdano s obzirom na vozna svojstva vozila te da dodatna sigurnosna margina za snagu primijenjena u skladu s točkom 3.4. Podpriloga 2. Prilogu XXI. Uredbi (EU) 2017/1151 nije veća od 20 %.
                                                Uvjeti navedeni u točkama od (a) do (d) primjenjuju se za svrhu utvrđivanja korelacije u skladu s ovom Uredbom te se njima ne dovode u pitanje odredbe utvrđene u Uredbi (EU) 2017/1151 i homologacije tipa dodijeljene u skladu s tom uredbom.

                                          2.2.b   Primjenjivost uvjeta ispitivanja WLTP-om
                                    Podrobna objašnjenja iz točke 2.2.a podtočaka od (a) do (d) primjenjuju se u skladu sa sljedećim:

                                                (a)

                                                za nova vozila od stupanja na snagu ove Uredbe;

                                                (b)

                                                za postojeće tipove vozila proizvođači, za tipove vozila koji obuhvaćaju vozila stavljena na tržište 2020., dostavljaju homologacijskom tijelu dokaze na temelju kojih ono potvrđuje da su pri homologacijskim ispitivanjima WLTP-om poštovani uvjeti ispitivanja iz točke 2.2.a podtočaka od (a) do (d).
                                                U potvrdi se navode identifikator interpolacijske porodice i potvrde svih uvjeta ispitivanja iz podtočaka od (a) do (d). Homologacijsko tijelo izdaje potvrdu proizvođaču i osigurava da se potvrda evidentira i da se zahtjev Komisije može bez odgode staviti na raspolaganje.
                                                Ako homologacijsko tijelo ne može potvrditi da je najmanje jedan predmetni uvjet ispitivanja poštovan, proizvođač osigurava izvršenje novog ispitivanja WLTP-om ili, prema potrebi, serije ispitivanja u skladu s Podprilogom 6. Prilogu XXI. Uredbi (EU) 2017/1151 pod nadzorom homologacijskog tijela ili, prema potrebi, tehničke službe uz primjenu uvjeta ispitivanja navedenih u točki 2.2.a podtočkama od (a) do (d) za predmetnu interpolacijsku porodicu, uključujući novu korelaciju u skladu s ovom Uredbom.
                                                Ako samo jedan uvjet ispitivanja iz točke 2.2.a podtočke (a) nije ispunjen, proizvođač može ispraviti vrijednost u matrici ulaznih podataka bez ponavljanja ispitivanja WLTP-om.
                                                Homologacijsko tijelo ili, prema potrebi, nadležna tehnička služba evidentira rezultate ponovljenog ispitivanja ili korekcije te korelaciju u skladu sa stavkom 5. Priloga I., a potpuno izvješće korelacijskog alata na temelju ulaznih podataka iz ponovljenog ispitivanja prosljeđuje se Komisiji u skladu s točkom 3.1.1.2. najkasnije do 30. travnja 2021.”;

                                    (b)

                                    točka 2.4. mijenja se kako slijedi:

                                                i.

                                                u prvom stavku dodaje se sljedeća rečenica:
                                                „Matrica ulaznih podataka ispunjava se za svako provedeno ispitivanje WLTP-om.”;

                                                ii.

                                                Tablica 1. mijenja se kako slijedi:

                                                            —

                                                            u unosu 56 tekst u stupcu „Napomene” zamjenjuje se sljedećim:

                                                               „Niz: podaci iz OBD-a i s dinamometra s valjcima, 1 Hz za OBD i 10 Hz za dinamometar s valjcima, preciznost 0,1 km/h”;

                                                            —

                                                            u unosu 57 tekst u stupcu „Napomene” zamjenjuje se sljedećim:

                                                               „Niz: 1 Hz. Za vozilo H i vozilo L (ako je primjenjivo) navodi se teoretski izračunata promjena stupnja prijenosa.”;

                                                            —

                                                            u unosu 61 tekst u stupcu „Napomene” zamjenjuje se sljedećim:

                                                               „Niz: 1 Hz (frekvencija uzorkovanja instrumenta 20 Hz), preciznost 0,1 A, vanjski mjerni uređaj sinkroniziran s dinamometrom s valjcima”;

                                                            —

                                                            unos 67 zamjenjuje se sljedećim:

                                                                           „67

                                                                           Faktor regeneracije Ki multiplikativni/aditivni za vozilo H i vozilo L

                                                                           —

                                                                           Dodatak 1. Podprilogu 6. Prilogu XXI. Uredbi (EU) 2017/1151

                                                                              Za vozila bez sustava s periodičnom regeneracijom ta je vrijednost 1.”

                                                            —

                                                            dodaju se sljedeći novi unosi:

                                                                           „69

                                                                           Ogrjevna vrijednost goriva

                                                                           kWh/l

                                                                           Dodatak 2. Podprilogu 6. Prilogu XXI. Uredbi (EU) 2017/1151

                                                                              Vrijednost prema tablici A6. Dodatak 2/1 iz Uredbe (EU) 2017/1151

                                                                           70

                                                                           Potrošnja goriva za ispitivanje WLTP-om za vozilo H i vozilo L

                                                                           l/100 km

                                                                           stavak 6. Podpriloga 7. Prilogu XXI. Uredbi (EU) 2017/1151

                                                                              nekorigirana potrošnja goriva za ispitivanje tipa 1

                                                                           71

                                                                           Nazivni napon REESS-a

                                                                           V

                                                                           Prema normi DIN EN 60050-482

                                                                              Za niskonaponski akumulator kako je opisano u Dodatku 2. Podprilogu 6. Prilogu XXI. Uredbi (EU) 2017/1151

                                                                           72

                                                                           Faktor korekcije porodice po ATCT-u

                                                                           —

                                                                           Podprilog 6.a Prilogu XXI. Uredbi (EU) 2017/1151

                                                                              Faktor korekcije porodice po ATCT-u (korekcija za 14 °C)

                                                                           73

                                                                           Korekcija brzine i udaljenosti ispitivanja WLTP-om

                                                                           —

                                                                           Uredba (EU) 2017/1151

                                                                              Korekcija provedena?

                                                                              0 = ne | 1 = da

                                                                           74

                                                                           Korekcija RCB ispitivanja WLTP-om

                                                                           —

                                                                           Dodatak 2. Podprilogu 6. Prilogu XXI. Uredbi (EU) 2017/1151

                                                                              Korekcija provedena?

                                                                              0 = ne | 1 = da

                                                                           75

                                                                           Broj ispitivanja WLTP-om

                                                                           1, 2 ili 3

                                                                              Navedite jesu li podaci o ispitivanju iz prvog, drugog ili trećeg ispitivanja WLTP-om

                                                                           76

                                                                           Deklarirana vrijednost CO2 prema WLTP-u za vozilo H i/ili vozilo L

                                                                           g/km

                                                                           deklaracija proizvođača

                                                                              Deklarirana vrijednost WLTP-a za vozilo H i vozilo L. Vrijednost treba uključivati sve korekcije (ako je primjenjivo).

                                                                           77

                                                                           Izmjerena vrijednost CO2 prema WLTP-u korigirana za vozilo H i/ili vozilo L

                                                                           g/km

                                                                              Vrijednosti MCO2,C,5 iz Dodatka 4. Prilogu I. Uredbi (EU) 2017/1151

                                                                              Kombinirane izmjerene emisije CO2 za vozilo H i vozilo L poslije svih primjenjivih korekcija. U slučaju 2 ili 3 ispitivanja WLTP-om unose se svi izmjereni rezultati.

                                                                           78

                                                                           Ponovljeno ispitivanje WLTP-om

                                                                           —

                                                                           Točka 2.2.b podtočka (b) Priloga I.

                                                                              Navesti za koje je uvjete ispitivanja iz točke 2.2.a podtočaka od (a) do (d) Priloga I. ponovljeno ispitivanje.”

                                    (c)

                                    točka 3.1.1.1. mijenja se kako slijedi:

                                                i.

                                                točka (a) briše se;

                                                ii.

                                                u točki (c) podtočka iii. zamjenjuje se sljedećim:

                                                            „iii.

                                                            ulazne podatke iz točke 2.4.”;

                                                iii.

                                                dodaje se sljedeći podstavak:
                                                „Sažetak iz točke (c) enkribira se kako bi se osigurala povjerljivost.”;

                                    (d)

                                    točka 3.1.1.2. zamjenjuje se sljedećim:
                                    „3.1.1.2.   Potpuna korelacijska datoteka
                                    Nakon što je izvorno izvješće s izlaznim podacima korelacijskog alata izdano u skladu s točkom 3.1.1.1., homologacijsko tijelo ili, prema potrebi, ovlaštena tehnička služba učitava sažetak iz točke 3.1.1.1. podtočke (c) na poslužitelj Komisije koji pošiljatelju šalje odgovor (pri čemu se kopija šalje relevantnim službama Komisije) koji sadržava slučajno generiran cijeli broj od 0 do 99 i kontrolni identifikacijski broj sažetka koji nedvojbeno povezuje taj broj s izvornim izvješćem s izlaznim podacima koje je digitalno potpisao poslužitelj Komisije.
                                    Potpuno izvješće korelacijskog alata izrađuje homologacijsko tijelo ili, prema potrebi, ovlaštena tehnička služba, a ono sadržava izvorno izvješće s izlaznim podacima korelacijskog alata iz točke 3.1.1.1. i odgovor poslužitelja Komisije. Homologacijsko tijelo održava datoteku kao ispitno izvješće u skladu s Prilogom VIII. Direktivi 2007/46/EZ.”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Članak 1. točka 2. podtočke (c) i (d) primjenjuju se od 1. veljače 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 140, 5.6.2009., str. 1.

            (2)  Provedbena uredba Komisije (EU) 2017/1153 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br. 1014/2010 (SL L 175, 7.7.2017., str. 679.).

            (3)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 (SL L 175, 7.7.2017., str. 1.).


title: Provedbena uredba Komisije (EU) 2019/103 оd 23. siječnja 2019. o izmjeni Provedbene uredbe (EU) 2015/1998 u pogledu pojašnjenja, usklađivanja i pojednostavnjenja kao i jačanja određenih posebnih mjera zaštite zračnog prometa (Tekst značajan za EGP.)

text:
                  24.1.2019

                  HR

                  Službeni list Europske unije

                  L 21/13

         PROVEDBENA UREDBA KOMISIJE (EU) 2019/103
         оd 23. siječnja 2019.
         o izmjeni Provedbene uredbe (EU) 2015/1998 u pogledu pojašnjenja, usklađivanja i pojednostavnjenja kao i jačanja određenih posebnih mjera zaštite zračnog prometa
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
         budući da:

                     (1)

                     Iskustvo u provedbi Provedbene uredbe Komisije (EU) 2015/1998 (2) ukazalo je na potrebu za manjim izmjenama načina provedbe određenih zajedničkih osnovnih standarda.

                     (2)

                     Potrebno je razjasniti, uskladiti ili pojednostavniti određene posebne mjere zaštite zračnog prometa kako bi se poboljšala pravna jasnoća, standardiziralo zajedničko tumačenje zakonodavstva i pospješila provedba zajedničkih osnovnih standarda zaštite zračnog prometa.

                     (3)

                     Nadalje, nova postignuća u području funkcioniranja zračnih luka i zračnih prijevoznika, tehnologije i zaštitne opreme koja utječu na promjenu razina prijetnje i rizika kao i razvoj međunarodnih standarda i preporučenih praksi Međunarodne organizacije za civilno zrakoplovstvo (ICAO) zahtijevaju odgovarajuće izmjene provedbenih pravila.

                     (4)

                     Izmjene se odnose na mjere u području zaštite zračnih luka, reviziju pravila o provjeri podobnosti kako bi se poboljšala kultura sigurnosti i otpornost, uvođenje i utvrđivanje standarda učinkovitosti te uporaba opreme za otkrivanje eksploziva u obući (SED) i otkrivanje eksplozivnih para (EVD).

                     (5)

                     Provedbenu uredbu (EU) 2015/1998 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem odbora osnovanog člankom 19. Uredbe (EZ) br. 300/2008,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2015/1998 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu od 1. veljače 2019. Međutim, točke 2., 20., 25., 26., točke od 28. do 38., točke 44. i 45. Priloga ovoj Uredbi primjenjuju se od 31. prosinca 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 97, 9.4.2008., str. 72.

            (2)  Provedbena uredba Komisije (EU) 2015/1998 od 5. studenoga 2015. o utvrđivanju detaljnih mjera za provedbu zajedničkih osnovnih standarda iz područja zaštite zračnog prometa (SL L 299, 14.11.2015., str. 1.).

            PRILOG
            Prilog Provedbenoj uredbi (EU) 2015/1998 mijenja se kako slijedi:

                        (1)

                        točka 1.1.3.4. zamjenjuje se sljedećim:

                                    „1.1.3.4.

                                    Obavlja se zaštitni pregled kritičnih dijelova koji su mogli biti kontaminirani, čim je to moguće, kako bi se primjereno osiguralo da u njima nema zabranjenih predmeta kada god su pristup u kritične zone imale sljedeće osobe:

                                                (a)

                                                nepregledane osobe;

                                                (b)

                                                putnici i članovi posade koji dolaze iz trećih zemalja osim onih koje su navedene u Dodatku 4-B;

                                                (c)

                                                putnici i članovi posade koji dolaze iz zračnih luka Unije u državi članici koja je odstupila od zajedničkih osnovnih standarda kako je predviđeno u članku 1. Uredbe Komisije (EU) br. 1254/2009 (*1), osim ako su po dolasku dočekani i s pratnjom izvedeni iz tih područja u skladu s točkom 1.2.7.3.

                                          Smatra se da je ova točka ispunjena za zrakoplove koji prođu zaštitni pregled zrakoplova i ne primjenjuje se kada su pristup u kritične zone imale osobe obuhvaćene točkom 1.3.2. i točkom 4.1.1.7.
                                    Kad je riječ o podtočkama (b) i (c), ova odredba primjenjuje se samo na one kritične dijelove koji se koriste za pregledanu predanu prtljagu i/ili pregledane odlazeće putnike koji ne odlaze istim zrakoplovom kao i ti putnici odnosno članovi posade.

                           (*1)  Uredba Komisije (EU) br. 1254/2009 od 18. prosinca 2009. o utvrđivanju mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i o donošenju alternativnih mjera zaštite (SL L 338, 19.12.2009., str. 17.).”;"

                        (2)

                        točka 1.2.3. zamjenjuje se sljedećim:
                        „1.2.3.   Zahtjevi za identifikacijske iskaznice zračne luke i identifikacijske iskaznice posade iz Unije

                        1.2.3.1.   Identifikacijska iskaznica posade za člana posade zaposlenog kod zračnog prijevoznika iz Unije i identifikacijska iskaznica zračne luke mogu se izdati samo osobi koja ima operativnu potrebu i koja je uspješno prošla proširenu provjeru podobnosti u skladu s točkom 11.1.3.
                        1.2.3.2.   Identifikacijska iskaznica posade i identifikacijska iskaznica zračne luke izdaju se najduže za razdoblje od pet godina.
                        1.2.3.3.   Identifikacijska iskaznica osobe za koju proširena provjera podobnosti nije zadovoljavajuća odmah se ovisno o slučaju blokira ili povlači i vraća nadležnom tijelu, operatoru ili izdavatelju, prema potrebi.
                        1.2.3.4.   Identifikacijska iskaznica se nosi na vidljivom mjestu, barem kada god se njezin imatelj nalazi u zaštitno ograničenim područjima.
                        Osoba odgovorna za provedbu točke 1.5.1. podtočke (c) provjerava i, ako je primjereno, prijavljuje osobu koja u zaštitno ograničenim područjima, osim područja na kojima se nalaze putnici, ne nosi svoju identifikacijsku iskaznicu na vidljivom mjestu.
                        1.2.3.5.   Identifikacijska se iskaznica bez odlaganja vraća subjektu u sljedećim okolnostima:

                                    (a)

                                    na zahtjev nadležnog tijela, operatora ili izdavatelja, ovisno o slučaju;

                                    (b)

                                    pri prestanku radnog odnosa;

                                    (c)

                                    pri promjeni poslodavca;

                                    (d)

                                    pri promjeni potrebe pristupa u područja za koja je odobrenje bilo izdano;

                                    (e)

                                    po isteku valjanosti iskaznice;

                                    (f)

                                    u slučaju povlačenja iskaznice.

                              1.2.3.6.   Izdavatelja iskaznice se odmah obavješćuje o gubitku, krađi ili propustu vraćanja identifikacijske iskaznice.
                        1.2.3.7.   Elektronička se iskaznica nakon vraćanja, isteka, povlačenja ili obavijesti o gubitku, krađi ili propustu vraćanja odmah stavlja izvan snage.”;

                        (3)

                        točka 1.2.6.3. podtočka (b) zamjenjuje se sljedećim:

                                    „(b)

                                    biti povezana s poduzećem ili pojedinim korisnikom registriranog vozila putem sigurne baze podataka o registraciji vozila”;

                        (4)

                        u točki 1.2.6.3. zadnja rečenica zamjenjuje se sljedećim:
                        „Elektroničke identifikacijske iskaznice za vozilo moraju se moći očitavati elektronički u štićenim područjima.”;

                        (5)

                        točka 1.3.1.1. podtočka (f) zamjenjuje se sljedećim:

                                    „(f)

                                    opremom za ETD u kombinaciji s ručnim detektorom metala (HHMD);”;

                        (6)

                        u točki 1.3.1.1. dodaju se sljedeće točke (g) i (h):

                                    „(g)

                                    detektorima metala za obuću (SMD);

                                    (h)

                                    opremom za otkrivanje eksploziva u obući (SED).”;

                        (7)

                        na kraju točke 1.3.1.1. dodaje se sljedeća rečenica:
                        „Oprema za SMD i SED može se koristiti samo kao dopunski način pregleda.”;

                        (8)

                        točka 1.3.1.3. zamjenjuje se sljedećim:

                                    „1.3.1.3.

                                    Psi za otkrivanje eksploziva, oprema za ETD i oprema za ETD u kombinaciji s opremom za SED mogu se koristiti samo kao dopunski način pregleda osoba koje nisu putnici ili nepredvidljivim izmjenjivanjem s ručnim pretragama, ručnim pretragama u kombinaciji s opremom za SMD, metal-detektorskim vratima ili zaštitnim skenerima.”;

                        (9)

                        na kraju točke 3.1.3. dodaje se sljedeća rečenica:
                        „Informacije zabilježene kako je prethodno opisano mogu se pohraniti u elektroničkom obliku.”;

                        (10)

                        točka 4.0.3. zamjenjuje se sljedećim:

                                    „4.0.3.

                                    Putnici i njihova ručna prtljaga koji dolaze iz države članice u kojoj je zrakoplov bio u tranzitu nakon dolaska iz treće zemlje koja nije navedena u Dodatku 4-B ili iz zračnih luka Unije u državi članici koja je odstupila od zajedničkih osnovnih standarda kako je predviđeno u članku 1. Uredbe Komisije (EU) br. 1254/2009 smatraju se putnicima i ručnom prtljagom koji dolaze iz treće zemlje, osim ako postoji potvrda da su ti putnici i njihova ručna prtljaga bili pregledani u skladu s ovim poglavljem.”;

                        (11)

                        dodaje se sljedeća točka 4.0.6.:

                                    „4.0.6.

                                    Putnici i njihova ručna prtljaga koji dolaze iz zračnih luka Unije u državi članici koja je odstupila od zajedničkih osnovnih standarda kako je predviđeno u članku 1. Uredbe Komisije (EU) br. 1254/2009 smatraju se putnicima i ručnom prtljagom koji dolaze iz treće zemlje, osim ako postoji potvrda da su ti putnici i njihova ručna prtljaga bili pregledani u skladu s ovim poglavljem.”;

                        (12)

                        točka 4.1.1.2. podtočka (f) zamjenjuje se sljedećim:

                                    „(f)

                                    opremom za ETD u kombinaciji s ručnim detektorom metala;”;

                        (13)

                        u točki 4.1.1.2. dodaju se sljedeće točke (g) i (h):

                                    „(g)

                                    detektorima metala za obuću (SMD);

                                    (h)

                                    opremom za otkrivanje eksploziva u obući (SED).”;

                        (14)

                        točka 4.1.1.9. zamjenjuje se sljedećim:

                                    „4.1.1.9.

                                    Psi za otkrivanje eksploziva, oprema za ETD, oprema za SMD i oprema za SED mogu se koristiti samo kao dopunska sredstva pregleda.”;

                        (15)

                        točka 4.1.3.1. zamjenjuje se sljedećim:

                                    „4.1.3.1.

                                    LAG-ovi koje putnici nose sa sobom mogu se izuzeti od pregleda opremom za otkrivanje tekućih eksploziva (LEDS) pri ulasku u zaštitno ograničeno područje ako se LAG-ovi nalaze u pojedinačnim spremnicima čija zapremina nije veća od 100 mililitara ili jednakovrijedno, u jednoj prozirnoj plastičnoj vrećici zapremine do jedne litre koja se može ponovno zatvoriti, pri čemu ta plastična vrećica nije prepunjena i potpuno je zatvorena.”;

                        (16)

                        briše se točka 4.1.3.2.;

                        (17)

                        točka 5.0.3. mijenja se kako slijedi:

                                    „5.0.3.

                                    Predana prtljaga koja dolazi iz države članice u kojoj je zrakoplov bio u tranzitu nakon dolaska iz treće zemlje koja nije navedena u Dodatku 5-A ili iz zračnih luka Unije u državi članici koja je odstupila od zajedničkih osnovnih standarda kako je predviđeno u članku 1. Uredbe Komisije (EU) br. 1254/2009 smatra se predanom prtljagom koja dolazi iz treće zemlje, osim ako postoji potvrda da je ta predana prtljaga bila pregledana u skladu s ovim poglavljem.”;

                        (18)

                        dodaje se sljedeća točka 5.0.6.:

                                    „5.0.6.

                                    Predana prtljaga koja dolazi iz zračnih luka Unije u državi članici koja je odstupila od zajedničkih osnovnih standarda kako je predviđeno u članku 1. Uredbe Komisije (EU) br. 1254/2009 smatra se predanom prtljagom koja dolazi iz treće zemlje, osim ako postoji potvrda da je ta predana prtljaga bila pregledana u skladu s ovim poglavljem.”;

                        (19)

                        u poglavlju 5. Dodatak 5-A zamjenjuje se sljedećim:

                              „DODATAK 5-A
                              PREDANA PRTLJAGA

                                 TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE SE PRIZNAJE DA PRIMJENJUJU STANDARDE ZAŠTITE JEDNAKOVRIJEDNE ZAJEDNIČKIM OSNOVNIM STANDARDIMA CIVILNOG ZRAČNOG PROMETA

                              U pogledu predane prtljage, za sljedeće treće zemlje, kao i druge zemlje i područja na koja se u skladu s člankom 355. Ugovora o funkcioniranju Europske unije ne primjenjuje glava VI. dijela trećeg tog Ugovora, priznaje se da primjenjuju standarde zaštite jednakovrijedne zajedničkim osnovnim standardima civilnog zračnog prometa:

                                             Kanada

                                             Farski otoci, konkretno zračna luka Vagar

                                             Grenland, konkretno zračna luka Kangerlussuaq

                                             Guernsey

                                             Otok Man

                                             Jersey

                                             Crna Gora

                                             Republika Singapur, konkretno zračna luka Singapur Changi

                                             Država Izrael, konkretno međunarodna zračna luka Ben Gurion

                                             Sjedinjene Američke Države

                                    Komisija bez odgode obavješćuje mjerodavna tijela država članica ako dobije informacije koje ukazuju na to da standardi zaštite sa znatnim utjecajem na cjelokupnu razinu zaštite zračnog prometa u Uniji koje primjenjuje treća zemlja ili druga predmetna zemlja ili područje više nisu jednakovrijedni zajedničkim osnovnim standardima Unije.
                              Mjerodavna tijela država članica bez odgode se obavješćuju ako Komisija dobije informacije o radnjama, uključujući kompenzacijske mjere, kojima se potvrđuje da je ponovno uspostavljena jednakovrijednost odgovarajućih standarda zaštite koje primjenjuje treća zemlja ili druga predmetna zemlja ili područje.

                        ;

                        (20)

                        briše se točka 6.1.3.;

                        (21)

                        točka 6.8.3.6. podtočka (d) zamjenjuje se sljedećim:

                                    „(d)

                                    opis sadržaja pošiljke ili navođenje objedinjavanja, ako je primjenjivo; i”;

                        (22)

                        dodaje se sljedeća rečenica na kraju točke 6.8.3.6.:
                        „U slučaju objedinjene pošiljke, ACC3 ili regulirani agent iz treće zemlje odobren za zaštitu zračnog prometa EU-a (RA3) koji je obavio objedinjavanje zadržava informacije koje se zahtijevaju kako je prethodno navedeno za svaku pojedinu pošiljku barem do procijenjenog vremena dolaska objedinjene pošiljke u prvu zračnu luku Europske unije ili 24 sata, ovisno što je duže.”;

                        (23)

                        dodaje se sljedeća točka 6.8.3.8.:

                                    „6.8.3.8.

                                    Pošiljke u transferu ili tranzitu koje dolaze iz treće zemlje navedene u Dodatku 6-I čija prateća dokumentacija nije u skladu s točkom 6.8.3.6. tretiraju se u skladu s poglavljem 6.7. prije sljedećeg leta.”;

                        (24)

                        dodaje se sljedeća točka 6.8.3.9.:

                                    „6.8.3.9.

                                    Pošiljke u transferu ili tranzitu koje dolaze iz treće zemlje koja nije navedena u Dodatku 6-I i čija prateća dokumentacija nije u skladu s točkom 6.8.3.6. tretiraju se u skladu s poglavljem 6.2. prije sljedećeg leta.; Prateća dokumentacija pošiljaka koje dolaze iz treće zemlje navedene u Dodatku 6-F mora zadovoljavati najmanje sustav izjava o zaštitnom statusu pošiljaka ICAO.”;

                        (25)

                        dodaju se sljedeće točke 11.0.8. i 11.0.9.:
                        11.0.8.   Za potrebe ovog poglavlja ‚radikalizacija’ znači pojava izloženosti ekstremizmu osoba koje usvajaju stavove, gledišta i ideje koje bi mogle dovesti do terorizma.
                        11.0.9.   Za potrebe ovog poglavlja i ne dovodeći u pitanje primjenjivo pravo Unije i nacionalne zakone, pri utvrđivanju pouzdanosti osobe u postupku opisanom u točkama 11.1.3. i 11.1.4. države članice moraju razmotriti barem sljedeće:

                                    (a)

                                    kaznena djela iz Priloga II. Direktivi (EU) 2016/681 Europskog parlamenta i Vijeća (*2);
                                    i

                                    (b)

                                    kaznena djela terorizma iz Direktive (EU) 2017/541 Europskog parlamenta i Vijeća (*3).

                              Kaznena djela navedena u točki (b) smatraju se diskvalificirajućim kaznenim djelima.

                           (*2)  Direktiva (EU) 2016/681 Europskog parlamenta i Vijeća od 27. travnja 2016. o uporabi podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela (SL L 119, 4.5.2016., str. 132.)."

                           (*3)  Direktiva (EU) 2017/541 Europskog parlamenta i Vijeća od 15. ožujka 2017. o suzbijanju terorizma i zamjeni Okvirne odluke Vijeća 2002/475/PUP i o izmjeni Odluke Vijeća 2005/671/PUP (SL L 88, 31.3.2017., str. 6.).”;"

                        (26)

                        točka 11.1. zamjenjuje se sljedećim:
                        „11.1.   ZAPOŠLJAVANJE
                        11.1.1.   Osobe koje se zapošljavaju za provedbu ili za preuzimanje odgovornosti za provedbu zaštitnog pregleda, kontrole pristupa ili drugih zaštitnih kontrola u zaštitno ograničenom području moraju uspješno proći proširenu provjeru podobnosti.
                        11.1.2.   Osobe koje se zapošljavaju za provedbu ili za preuzimanje odgovornosti za provedbu zaštitnog pregleda, kontrole pristupa ili drugih zaštitnih kontrola u zaštitno ograničenom području ili imaju nepraćen pristup zračnom teretu ili zračnoj pošti, kompanijskoj pošti zračnog prijevoznika, kompanijskim materijalima zračnog prijevoznika, zalihama za opskrbu tijekom leta i zalihama za opskrbu zračne luke za koje se primjenjuju zaštitne kontrole, moraju uspješno proći proširenu ili standardnu provjeru podobnosti. Ako u ovoj Uredbi nije drukčije određeno, o tome treba li obaviti proširenu ili standardnu provjeru podobnosti odlučuje nadležno tijelo u skladu s važećim nacionalnim pravilima.
                        11.1.3.   U skladu s primjenjivim pravilima Unije i nacionalnim zakonodavstvom, proširena provjera podobnosti obuhvaća najmanje sljedeće:

                                    (a)

                                    utvrđivanje identiteta osobe na temelju dokumentiranog dokaza;

                                    (b)

                                    kaznene evidencije u svim državama boravišta tijekom najmanje prethodnih 5 godina;

                                    (c)

                                    zaposlenja, osposobljavanje i bilo koje prekide tijekom najmanje prethodnih 5 godina;

                                    (d)

                                    obavještajne i sve druge relevantne informacije koje su dostupne nadležnim tijelima i koje se smatraju relevantnima za procjenu podobnosti osobe za rad na radnom mjestu za koje je potrebna proširena provjera podobnosti.

                              11.1.4.   U skladu s primjenjivim pravilima Unije i nacionalnim zakonodavstvom, standardna provjera podobnosti obuhvaća sljedeće:

                                    (a)

                                    utvrđivanje identiteta osobe na temelju dokumentiranog dokaza;

                                    (b)

                                    kaznene evidencije u svim državama boravišta tijekom najmanje prethodnih 5 godina;

                                    (c)

                                    zaposlenja, osposobljavanje i bilo koje prekide tijekom najmanje prethodnih 5 godina.

                              11.1.5.   Standardna provjera podobnosti ili točke od (a) do (c) proširene provjere podobnosti dovršavaju se prije početka osposobljavanja osobe u području zaštite što uključuje pristup informacijama koje nisu dostupne javnosti zbog njihove važnosti za sigurnost. Prema potrebi, točka (d) proširene provjere podobnosti dovršava se za osobe prije no što im se dopusti provedba ili preuzimanje odgovornosti za provedbu zaštitnog pregleda, kontrole pristupa ili drugih zaštitnih kontrola.
                        11.1.6.   Proširena ili standardna provjera podobnosti smatra se neuspjelom ako nisu ispunjeni svi elementi iz svake od točaka 11.1.3. i 11.1.4. ili ako u bilo kojem trenutku ti elementi ne pružaju potrebnu razinu jamstva o pouzdanosti osobe.
                        Države članice nastoje uspostaviti odgovarajuće i učinkovite mehanizme radi osiguravanja razmjene informacija na nacionalnoj razini te s drugim državama u svrhu razrade i ocjenjivanja informacija relevantnih za provjeru podobnosti.
                        11.1.7.   Provjere podobnosti moraju biti u skladu s jednim od sljedećih uvjeta:

                                    (a)

                                    mehanizmom za stalnu provjeru elemenata iz točki 11.1.3. i 11.1.4. i brzim obavješćivanjem nadležnog tijela, operatora ili izdavatelja, prema potrebi, o bilo kakvoj pojavi koja može utjecati na pouzdanost osobe. Načini obavješćivanja, razmjene informacija i njihova sadržaja između nadležnih tijela, operatora i subjekata utvrđeni su i pod nadzorom u skladu s nacionalnim pravom; ili

                                    (b)

                                    ponavljanjem u vremenskim razmacima kraćima od dvanaest mjeseci za proširene provjere podobnosti ili tri godine za standardne provjere podobnosti.

                              11.1.8.   Postupak zapošljavanja za sve osobe koje se zapošljavaju u skladu s točkama 11.1.1. i 11.1.2. uključuje najmanje pisanu zamolbu i razgovor, u svrhu početne procjene mogućnosti i sposobnosti.
                        11.1.9.   Osobe koje se zapošljavaju za provedbu zaštitnih kontrola moraju imati mentalne i fizičke mogućnosti i sposobnosti koje su potrebne za učinkovito izvođenje njihovih poslova te ih se na početku postupka zapošljavanja mora upoznati s prirodom ovih zahtjeva.
                        Te se mogućnosti i sposobnosti ocjenjuju tijekom postupka zapošljavanja, a prije završetka mogućeg probnog razdoblja.
                        11.1.10.   Evidencije o zapošljavanju, uključujući rezultate svih testova za procjenu, čuvaju se za sve osobe zaposlene u skladu s točkama 11.1.1. i 11.1.2. najmanje tijekom trajanja njihova ugovora o radu.
                        11.1.11.   Kao odgovor na unutarnju prijetnju, ne dovodeći u pitanje sadržaj obuke osoblja i kompetencije navedene u točki 11.2., sigurnosni program operatora i subjekata iz članaka 12., 13. i 14. Uredbe (EZ) br. 300/2008 uključuje primjerene mjere unutarnje politike i druge povezane mjere kojima se poboljšava svjesnost osoblja i promicanje kulture sigurnosti.;
                        11.1.12.   Provjere podobnosti uspješno dovršene prije 31. prosinca 2020. valjane su do isteka ili najkasnije do 30. lipnja 2023., ovisno o tome što prije nastupi.”;

                        (27)

                        na kraju točke 11.1.2. dodaje se sljedeća rečenica:
                        „Provjere prije zapošljavanja prestaju važiti do 31. srpnja 2019. Osobe koje su završile provjeru prije zapošljavanja moraju se podvrgnuti provjeri podobnosti najkasnije do 30. lipnja 2020.”;

                        (28)

                        u točki 11.2.2. podtočka (k) zamjenjuje se sljedećim:

                                    „(k)

                                    sposobnost jasne i samopouzdane komunikacije; i”;

                        (29)

                        u točki 11.2.2. dodaje se sljedeća podtočka (l):

                                    „(l)

                                    poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (30)

                        u točki 11.2.3.2. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju;”;

                        (31)

                        u točki 11.2.3.3. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju;”;

                        (32)

                        u točki 11.2.3.6. podtočka (a) zamjenjuje se sljedećim:

                                    „(a)

                                    poznavanje zakonskih zahtjeva za zaštitne preglede zrakoplova i elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju;”;

                        (33)

                        u točki 11.2.3.7. podtočka (a) zamjenjuje se sljedećim:

                                    „(a)

                                    poznavanje načina zaštite i sprječavanja neovlaštenog pristupa u zrakoplov i elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (34)

                        u točki 11.2.3.8. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (35)

                        u točki 11.2.3.9. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (36)

                        u točki 11.2.3.10. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (37)

                        u točki 11.2.6.2. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (38)

                        u točki 11.2.7. podtočka (b) zamjenjuje se sljedećim:

                                    „(b)

                                    poznavanje odgovarajućih zakonskih zahtjeva i poznavanje elemenata koji doprinose uspostavljanju čvrste i otporne kulture sigurnosti na radnom mjestu i u području zrakoplovstva uključujući, među ostalim, unutarnje prijetnje i radikalizaciju.”;

                        (39)

                        točka 11.3.1. (b) zamjenjuje se sljedećim:

                                    „(b)

                                    osobe koje rade s rendgenskom ili EDS opremom, ponovnoj certifikaciji najmanje svake tri godine; i”;

                        (40)

                        točka 11.3.2. zamjenjuje se sljedećim:

                                    „11.3.2.

                                    Osobe koje rade s rendgenskom ili EDS opremom, kao dio postupka početne certifikacije ili odobravanja, moraju položiti standardizirani test tumačenja slika.”;

                        (41)

                        točka 11.3.3. zamjenjuje se sljedećim:

                                    „11.3.3.

                                    Postupak ponovne certifikacije ili ponovnog odobravanja za osobe koje rade s rendgenskom ili EDS opremom obuhvaća standardizirani test tumačenja slika i ocjenu operativne učinkovitosti.”;

                        (42)

                        u točki 11.4.1. briše se sljedeći stavak:
                        „Rezultati testiranja dostavljaju se osobi i evidentiraju te se mogu uvažiti kao dio postupka ponovne certifikacije ili ponovnog odobravanja.”;

                        (43)

                        točka 11.4.2. zamjenjuje se sljedećim:

                                    „11.4.2.

                                    Ocjenjivanje učinkovitosti pojedinih osoba koje obavljaju preglede provodi se na kraju svakog šestomjesečnog razdoblja. Rezultati ovog ocjenjivanja:

                                                (a)

                                                dostavljaju se osobi i evidentiraju;

                                                (b)

                                                upotrebljavaju se za utvrđivanje nedostataka i prilagođavanje budućih osposobljavanja i testiranja tako da se uklone ti nedostaci; i

                                                (c)

                                                mogu se uvažiti kao dio postupka ponovne certifikacije ili ponovnog odobravanja.”;

                        (44)

                        točka 11.5.1. podtočka (a) zamjenjuje se sljedećim:

                                    „(a)

                                    uspješan završetak proširene provjere podobnosti u skladu s točkom 11.1.3.;”;

                        (45)

                        točka 11.6.3.5. podtočka (a) zamjenjuje se sljedećim:

                                    „(a)

                                    proći proširenu provjeru podobnosti u skladu s točkom 11.1.3.;”;

                        (46)

                        u točki 11.6.5.5. dodaje se sljedeća rečenica:
                        „Parafiranje na svakoj stranici može se zamijeniti elektroničkim potpisom cijelog dokumenta.”;

                        (47)

                        dodaju se sljedeće točke 12.0.4. i 12.0.5.:
                        12.0.4.   Kada se istodobno upotrebljava nekoliko vrsta zaštitne opreme, svaka vrsta opreme mora biti u skladu s definiranim specifikacijama te ispunjavati standarde iz ovog poglavlja, pojedinačno ili u kombinaciji.
                        12.0.5.   Oprema se postavlja, ugrađuje i održava u skladu sa zahtjevima proizvođača opreme.”;

                        (48)

                        briše se točka 12.1.1.8.;

                        (49)

                        zadnja rečenica u točki 12.5.1.1. zamjenjuje se sljedećim:
                        „Ako se koristi CTI TIP s EDS opremom koja se koristi isključivo za pregled predane prtljage, zahtjev iz točke (b) primjenjuje se tek od 1. rujna 2020.”;

                        (50)

                        dodaje se sljedeća točka 12.11.2.3.:

                                    „12.11.2.3.

                                    Standard 2.1 primjenjuje se na sve zaštitne skenere ugrađene od 1. siječnja 2021.”;

                        (51)

                        točka 12.12. zamjenjuje se sljedećim:
                        „12.12.   OPREMA ZA SKENIRANJE OBUĆE
                        12.12.1.   Opća načela

                        12.12.1.1.   Detektori metala za obuću (SMD) moraju imati mogućnost otkrivanja i uzbunjivanja alarmom u slučaju otkrivanja najmanje navedenih metalnih predmeta, pojedinačno i u kombinaciji.
                        12.12.1.2.   Oprema za otkrivanje eksploziva u obući (SED) mora imati mogućnost otkrivanja i uzbunjivanja alarmom u slučaju otkrivanja barem navedenih eksplozivnih predmeta.
                        12.12.1.3.   Otkrivanje metala opremom za SMD ili SED mora biti neovisno o položaju i usmjerenju metalnog ili eksplozivnog predmeta.
                        12.12.1.4.   SMD i SED stavljaju se na tvrdu podlogu.
                        12.12.1.5.   SMD i SED moraju biti opremljeni vizualnim indikatorom koji pokazuje da oprema radi.
                        12.12.1.6.   Sredstva za podešavanje postavki otkrivanja SMD-a i SED-a moraju biti zaštićena i dostupna samo ovlaštenim osobama.
                        12.12.1.7.   SMD mora barem pokazivati vizualni i oglašavati zvučni alarm kada otkrije metalne predmete iz točke 12.12.1.1. Obje vrste alarma moraju biti zamjetljive s udaljenosti od jednog metra.
                        12.12.1.8.   SED mora barem pokazivati vizualni i oglašavati zvučni alarm kada otkrije eksplozivne predmete iz točke 12.12.1.2. Obje vrste alarma moraju biti zamjetljive s udaljenosti od jednog metra.
                        12.12.2.   Standardi za SMD

                        12.12.2.1.   Postoje dva standarda za SMD. Detaljni zahtjevi u vezi s tim standardima utvrđeni su u Provedbenoj odluci Komisije C(2015) 8005.
                        12.12.2.2.   Svi SMD-ovi koji se isključivo koriste za zaštitne preglede osoba osim putnika moraju zadovoljavati barem standard 1.
                        12.12.2.3.   Svi SMD-ovi koji se koriste za pregled putnika moraju zadovoljavati standard 2.
                        12.12.2.4.   Svi SMD-ovi mogu razlučivati alarme koje oglase metal-detektorska vrata na visinama od razine tla do minimalne visine od 35 cm iznad tla.
                        12.12.3.   Standardi za SED

                        12.12.3.1.   Detaljni zahtjevi u vezi s tim standardima utvrđeni su u Provedbenoj odluci Komisije C(2015) 8005.”;

                        (52)

                        dodaje se sljedeća točka 12.14.:
                        „12.14.   OPREMA ZA OTKRIVANJE EKSPLOZIVNIH PARA (EVD)
                        12.14.1.   Standardi za EVD

                        12.14.1.1.   Sva oprema za EVD koja se upotrebljava za preglede predane prtljage mora zadovoljavati barem standard 1.
                        12.14.1.2.   Sva oprema za EVD koja se upotrebljava za preglede osoba ili ručne prtljage mora zadovoljavati barem standard 3.
                        12.14.1.3.   Detaljni zahtjevi u vezi s tim standardima utvrđeni su u Provedbenoj odluci Komisije C(2015) 8005.”

               (*1)  Uredba Komisije (EU) br. 1254/2009 od 18. prosinca 2009. o utvrđivanju mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i o donošenju alternativnih mjera zaštite (SL L 338, 19.12.2009., str. 17.).”;

               (*2)  Direktiva (EU) 2016/681 Europskog parlamenta i Vijeća od 27. travnja 2016. o uporabi podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela (SL L 119, 4.5.2016., str. 132.).

               (*3)  Direktiva (EU) 2017/541 Europskog parlamenta i Vijeća od 15. ožujka 2017. o suzbijanju terorizma i zamjeni Okvirne odluke Vijeća 2002/475/PUP i o izmjeni Odluke Vijeća 2005/671/PUP (SL L 88, 31.3.2017., str. 6.).”;”


title: Provedbena uredba Komisije (EU) 2019/138 оd 29. siječnja 2019. o izmjeni uredaba (EZ) br. 1356/2004, (EZ) br. 1464/2004, (EZ) br. 786/2007, (EZ) br. 971/2008, (EU) br. 1118/2010, (EU) br. 169/2011 i provedbenih uredaba (EU) br. 888/2011 i (EU) br. 667/2013 u pogledu naziva nositelja odobrenja za dodatke hrani za životinje (Tekst značajan za EGP.)

text:
                  30.1.2019

                  HR

                  Službeni list Europske unije

                  L 26/1

         PROVEDBENA UREDBA KOMISIJE (EU) 2019/138
         оd 29. siječnja 2019.
         o izmjeni uredaba (EZ) br. 1356/2004, (EZ) br. 1464/2004, (EZ) br. 786/2007, (EZ) br. 971/2008, (EU) br. 1118/2010, (EU) br. 169/2011 i provedbenih uredaba (EU) br. 888/2011 i (EU) br. 667/2013 u pogledu naziva nositelja odobrenja za dodatke hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     U skladu s Direktivom Vijeća 70/524/EEZ (2) monenzin natrij i narazin odobreni su kao dodaci hrani za životinje uredbama Komisije (EZ) br. 1356/2004 (3) i (EZ) br. 1464/2004 (4).

                     (2)

                     U skladu s Uredbom (EZ) br. 1831/2003 Europskog parlamenta i Vijeća endo-1,4-beta-mananaza i diklazuril odobreni su kao dodaci hrani za životinje uredbama Komisije (EZ) br. 786/2007 (5), (EZ) br. 971/2008 (6), (EU) br. 1118/2010 (7), (EU) br. 169/2011 (8) i provedbenim uredbama Komisije (EU) br. 888/2011 (9) i (EU) br. 667/2013 (10).

                     (3)

                     Nositelj odobrenja Eli Lilly and Company Ltd. podnio je zahtjev u skladu s člankom 13. stavkom 3. Uredbe (EZ) br. 1831/2003 u kojem predlaže promjenu naziva nositelja odobrenja za predmetne dodatke hrani za životinje.

                     (4)

                     Nositelj odobrenja tvrdi da je, s učinkom od 30. ožujka 2018., Elanco GmbH, dio društva Eli Lilly and Company Ltd., vlasnik prava stavljanja na tržište za predmetne dodatke. Nositelj odobrenja dostavio je relevantne podatke kojima podupire svoj zahtjev.

                     (5)

                     Predložena izmjena uvjeta odobrenja u potpunosti je administrativne prirode i nije potrebna nova procjena dotičnog dodatka. Europska agencija za sigurnost hrane obaviještena je o zahtjevu.

                     (6)

                     Kako bi se društvu Elanco GmbH omogućilo da iskoristi svoje pravo stavljanja na tržište, potrebno je izmijeniti uvjete predmetnih odobrenja.

                     (7)

                     Uredbe (EZ) br. 1356/2004, (EZ) br. 1464/2004, (EZ) br. 786/2007, (EZ) br. 971/2008, (EU) br. 1118/2010, (EU) br. 169/2011 i provedbene uredbe (EU) br. 888/2011 i (EU) br. 667/2013 trebalo bi stoga na odgovarajući način izmijeniti.

                     (8)

                     Budući da ne postoje sigurnosni razlozi zbog kojih bi bilo potrebno odmah primjenjivati izmjene predviđene ovom Uredbom, primjereno je omogućiti prijelazno razdoblje tijekom kojeg se mogu potrošiti postojeće zalihe.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Uredbe (EZ) br. 1356/2004
            U drugom stupcu Priloga Uredbi (EZ) br. 1356/2004 riječi „Eli Lilly and Company Limited” zamjenjuju se riječima „Elanco GmbH”.

            Članak 2.
            Izmjena Uredbe (EZ) br. 1464/2004
            U drugom stupcu Priloga Uredbi (EZ) br. 1464/2004 riječi „Eli Lilly and Company Limited” zamjenjuju se riječima „Elanco GmbH”.

            Članak 3.
            Izmjena Uredbe (EZ) br. 786/2007
            U drugom stupcu Priloga Uredbi (EZ) br. 786/2007 riječi „Eli Lilly and Company Ltd” zamjenjuju se riječima „Elanco GmbH”.

            Članak 4.
            Izmjena Uredbe (EZ) br. 971/2008
            U drugom stupcu Priloga Uredbi (EZ) br. 971/2008 riječi „Eli Lilly and Company Ltd” zamjenjuju se riječima „Elanco GmbH”.

            Članak 5.
            Izmjena Uredbe (EU) br. 1118/2010
            U drugom stupcu Priloga Uredbi (EU) br. 1118/2010 riječi „Eli Lilly and Company Ltd” zamjenjuju se riječima „Elanco GmbH”.

            Članak 6.
            Izmjena Uredbe (EU) br. 169/2011
            U drugom stupcu Priloga Uredbi (EU) br. 169/2011 riječi „Eli Lilly and Company Ltd” zamjenjuju se riječima „Elanco GmbH”.

            Članak 7.
            Izmjena Uredbe (EU) br. 888/2011
            U drugom stupcu Priloga Uredbi (EU) br. 888/2011 riječi „Eli Lilly and Company Ltd” zamjenjuju se riječima „Elanco GmbH”.

            Članak 8.
            Izmjena Uredbe (EU) br. 667/2013
            Uredba (EU) br. 667/2013 mijenja se kako slijedi:

                        (1)

                        U naslovu riječi „Eli Lilly and Company Ltd” zamjenjuju se riječima „Elanco GmbH”.

                        (2)

                        U drugom stupcu Priloga riječi „Eli Lilly and Company Ltd” zamjenjuju se riječima „Elanco GmbH”.

            Članak 9.
            Prijelazna mjera
            Monenzin natrij, narazin, endo-1,4-beta-mananaza i diklazuril proizvedeni i označeni prije datuma stupanja na snagu ove Uredbe u skladu s pravilima primjenjivima prije tog datuma mogu se i dalje stavljati na tržište i upotrebljavati do isteka zaliha.

            Članak 10.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Direktiva Vijeća od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  Uredba Komisije (EZ) br. 1356/2004 od 26. srpnja 2004. o odobravanju na 10 godina dodatka hrani za životinje Elancoban, koji pripada skupini Kokcidiostatici i druge ljekovite tvari (SL L 251, 27.7.2004., str. 6).

            (4)  Uredba Komisije (EZ) br. 1464/2004 od 17. kolovoza 2004. o odobravanju na 10 godina dodatka hrani za životinje Monteban, koji pripada skupini Kokcidiostatici i druge ljekovite tvari (SL L 270, 18.8.2004., str. 8).

            (5)  Uredba Komisije (EZ) br. 786/2007 od 4. srpnja 2007. o odobravanju endo-1,4-beta-mananaze EC 3.2.1.78 (Hemicell) kao dodatka hrani za životinje (SL L 175, 5.7.2007., str. 8.).

            (6)  Uredba Komisije (EZ) br. 971/2008 od 3. listopada 2008. o novom korištenju kokcidiostatika kao dodatka hrani za životinje (SL L 265, 4.10.2008., str. 3.).

            (7)  Uredba Komisije (EU) br. 1118/2010 od 2. prosinca 2010. o odobrenju diklazurila kao dodatka hrani za životinje za tovne piliće (nositelj odobrenja Janssen Pharmaceutica NV) i izmjeni Uredbe (EZ) br. 2430/1999 (SL L 317, 3.12.2010., str. 5.).

            (8)  Uredba Komisije (EU) br. 169/2011 od 23. veljače 2011. o odobrenju diklazurila kao dodatka hrani za životinje za biserke (nositelj odobrenja Janssen Pharmaceutics N.V.) (SL L 49, 24.2.2011., str. 6.).

            (9)  Provedbena uredba Komisije (EU) br. 888/2011 od 5. rujna 2011. o odobrenju diklazurila kao dodatka hrani za životinje za purane za tov (nositelj odobrenja Janssen Pharmaceutica N.V.) i izmjeni Uredbe (EZ) br. 2430/1999 (SL L 229, 6.9.2011., str. 9.).

            (10)  Provedbena uredba Komisije (EU) br. 667/2013 оd 12. srpnja 2013. o odobrenju diklazurila kao dodatka hrani za kokoši nesilice (nositelj odobrenja Eli Lilly and Company Ltd.) i o stavljanju izvan snage Uredbe (EZ) br. 162/2003 (SL L 192, 13.7.2013., str. 35.).